INGATLANKÖZVETÍTŐ
POLLY NYÍLT NAPJA
4 HÁLÓ - 4 FÜRDŐ - 307 NÉGYZETMÉTER
ÁR: 7 495 000 DOLLÁR
JUTALÉK: 224 850 DOLLÁR
- Sziasztok! - Szia!
Üdv a Galaxy Drive-on!
- Szia! - Isten hozott! Hogy vagy?
- Megvagyok. És te? - Jól.
Gyere, nézz körül!
Pont most hirdettük meg.
Ez álomszép! Egyszerűen hihetetlen.
Szerezd meg az engedélyed, és te is ilyen házakat árulhatsz!
- Hamarosan meglesz. - Helyes!
A repülők…
Igen, feltűnt.
De mindenki, aki eljön megnézni a házat, az tudja, hogy itt repkednek a gépek.
Mondjuk, engem nem zavar. Már megszoktam a zajt.
Én is.
Majd hangosan beszélek, hogy mindenki jól halljon!
Gyönyörű kilátás nyílik innen a Back Bayre.
Premierplánban nézhetjük a vadvilágot. Vannak sasok, meg minden.
Aligátorok is vannak?
Vagy ez hülye kérdés volt?
Szerintem nincs olyan, hogy hülye kérdés.
- Köszönöm, ez kedves tőled. - De ez sós víz.
Én felismerem, ha mocsarat látok.
Tudom, miről beszélek. Egy csomó mocsár van idelent, délen.
Pont az ilyen helyektől kell óvakodni,
amikor az ember például horgászni megy.
Nekem ez egy mocsárnak tűnik, nem pedig egy kék vizű tónak.
- Mi újság? - Bámulatos ez a ház.
Köszönöm. Nagyon izgatott vagyok. Hoztál nekem vevőt?
- Nem. De te amúgy is tarolsz most. - Az igaz.
Zene füleimnek!
Egy kicsit feldobja a hangulatot.
Micsoda? Bocsi, nem hallottalak.
Kizárt, hogy ez a ház megér 7,5 milliót.
- Mi a pálya? - Király ez a hely.
- Az tuti. - Szia!
Irtó hangos.
- Egész jó, ha bírod a repülők zaját. - Milyen zajt?
Vicces vagy.
Nem csökkenti az ilyesmi egy ingatlan értékét?
Egy ilyen dolog nagyon le tudja húzni egy ház értékét.
Rólam dumáltok?
- Csak sztároltunk. - Sztár vagyok, mi?
- Te vagy a sztár! - Ennyi!
Csak szólok, hogy ha valaki hoz vevőt, az kap 4%-ot.
- Négy százalékot? - Négy százalékot.
- Máris hívom az ügyfeleimet. - Helyes!
Ilyen zaj mellett a négy százalék a minimum.
Négy százalékért elintézem, hogy ez a zaj andalító altatónak hangozzon. Jesszus!
- A fő fürdőszoba… - Bámulatos.
A márvány, a zuhanyfülke, a fürdőkád…
Imádjuk a kádat.
Parancsolj!
- Nincs rajtad zokni? - Titokzoknit hordok.
- Titokzoknit? - Úgy van, haver.
Istenem! Véglegesítették az Ocean Boulevard-i adásvételt.
Gio! Most jegyezték be az Ocean Boulevard-i házat.
Az adásvételt bejegyezték a város földhivatalában,
vagyis véglegesítették.
Ez azt jelenti, hogy az adásvétel 100%-osan is hivatalos.
- Micsoda? - Király!
- Ez állati! - Ilyen nincs!
A végén még megríkatsz. Pedig én soha nem sírok.
- Jesszus, én is mindjárt sírok! - Én is!
- Megcsináltam. - Megcsináltad!
Ez a megbízás több okból kifolyólag is nagyon sokat jelent nekem.
Ez az eddigi legnagyobb üzletem.
A válásom négy évig tartott, és nagyon sok pénzbe került.
Ezzel a megbízással végleg lezárhatom azt a fejezetet,
és ma végre újat nyithatok.
Nekem nagyon nehéz hangosan kimondanom, hogy büszke vagyok magamra,
de az vagyok.
Jó vagyok a munkámban, végre függetlenné válhatok,
és ehhez nem kellett feladnom az elveimet.
- Igyunk arra, hogy Polly mennyire király! - Egészségedre, csajszi!
- Köszi, Gio! Hozhatod a következő vevőt. - Oké.
Engem te inspirálsz. Komolyan.
Még két éve se csinálod, de eszméletlenül sikeres vagy.
Olyan akarok lenni, mint ő.
Szeretnék az első évemben két ötmillió feletti házat eladni.
Szerintem ez reális.
- Polly állja a piát! És a vacsorát! - Igen, én állom.
Olyan jó megünnepelni ezeket a sikereket,
főleg azok után, hogy mostanában ilyen zűrök voltak az irodában.
- Mi történt aznap? - Ne!
Az történt, hogy egy ember,
akinek a családjáról szemenszedett hazugságokat terjesztenek,
rohadtul kiakadt.
Ami még rosszabb, hogy voltunk egy páran,
akik tudtunk erről a pletykáról,
de mégis inkább magunkban tartottuk,
mert szemernyi figyelmet sem érdemel.
Sean bajban van. Rosszul megy neki a szekér.
Még egyetlen házat se adott el.
Egyetlen egyet se?
Még soha nem képviselt se egy eladót, se egy vevőt.
Én próbáltam mindenben támogatni őt.
Legjobb barátok voltunk.
- Ezt ő is mondta. - Olyanok voltak, mint a borsó meg a héja.
Aztán átbaszott, és megmutatta a valódi arcát.
Ő egy kígyó.
Mindenkivel összehaverkodik,
aztán mindenkit kibeszél a háta mögött.
Ha így bánik a barátaival, hogyan bánhat az ügyfeleivel?
Szerintem nincsenek barátai.
Én a barátomnak tartom őt, és tudom, hogy Jarvis és Kayla is.
Én a legjobb barátomnak tartottam őt. Szóval légy óvatos!
Ha vele akarsz barátkozni, légy résen, és ne mondd, hogy mi nem figyelmeztettünk!
KALIFORNIAI INGATLANOSOK: ORANGE COUNTY
Készen állsz?
Szörfözésre fel!
Tessék, a hűséges paripád!
Ezen hasítani fogok.
Mehet a buli?
Mehet a buli!
Komolyan fürdőnadrágot veszel alá?
Nem fogom pucéran felvenni. Te úgy csinálod?
Még szép!
- Én sose. - Kajak?
- Aha. - Hát, a te dolgod.
Akkor most pucérkodjak?
De akkor a zacsim hozzá fog érni a szörfruhád belsejéhez.
Nem az enyém, szóval nem para.
KOKTÉLBÁR - ÉTTEREM
- Szia! - Szia!
- Nem muszáj felállnod. - Ugyan! Örülök, hogy látlak.
Én is, csajszi.
Hogy vagy?
Jól, köszi.
- Szia! - Hellóka!
- Szia, Sean! - Szia!
- Jó estét! Mit hozhatok? - Szia!
- Én Lagariát kérek. Igen, a Pinot-t. - A Pinot Grigiót? Nagyszerű!
- Ugyanazt. - Nekem is.
- Tökéletes! - Király!
- Ne rendeljünk valami ennivalót is? - De!
Én csontvelőt kérek polippal.
- Mi van? - Remek választás! Megoldjuk.
Valahogy jól hangzott.
Én bármit megeszek, aminek nincsen csápja és tapadókorongja.
- Nekem az egyszerűen… - Oké.
- Egészségetekre! - Köszönjük! Csirió!
Salud!
- Erősek a hullámok. - Elég vadócok.
Mi van most veled és Hall-lal? Milyen volt az út?
Elég fura most közöttünk a szitu. Nem jött Nashville-be, szóval…
Elhívtam Hallt magammal Nashville-be,
hogy egy kicsit kettesben lehessünk, és kiszabaduljunk Orange megyéből,
de végül nem jött el.
Ott ültem a gépen, és üres volt mellettem az ülőhely.
Mintha kerülgetnénk egymást.
Akarja? Nem akarja? Van köztünk valami?
Vagy nincs semmi? Hát, ez van.
Nem tudom, mi lesz velünk.
Ha összejövök valakivel, azt szeretném következetesen csinálni.
- Aha. - Semmi kedvem a bohóckodáshoz. Vágod?
Pár héten belül 34 éves leszek. Én egy…
- Feleséget keresel? - Igen, feleséget keresek.
Azt akarom, ami neked is van. Feleséget, gyerekeket, házat, és a többi.
Ha elköteleződök valaki iránt, annak különlegesnek kell lennie,
és ha valaki nem különleges, inkább nem akarok elköteleződni. Érted?
Szerintem Hall és én
mindvégig mást akartunk kihozni ebből a kapcsolatból,
és sebezhetőség tekintetében sem vagyunk ugyanazon a szinten.
Egy nap szeretnék majd családot alapítani,
és szeretném nagyon tudatosan megválasztani,
hogy azt kivel és hogyan csinálom.
Ez egy érett hozzáállás.
- El is készült az étel. - Istenien néz ki.
A polipot inkább ide tedd!
Kérlek, tedd át oda! Köszönöm!
Megremegett, amikor letette.
- Európában folyton ezt eszem. - Imádom a polipot.
- Nem. - Nem?
Tapadókorong. Nem megy. Bocs.
De most komolyan, Sean, muszáj tudnom. Mi a franc történt?
Ami az irodában történt, az borzalmasan megalázó és aljas volt.
Megérkeztem az irodába, és teljesen váratlanul letámadott.
Irtó izgatott voltam az egyik megbízásom miatt.
Még a laptopomat se tudtam letenni.
- Megérkezek, és egyből… - Így igaz.
„Sean! Beszélnünk kell!” Mondom: „Miről van szó?”
Austin odajött hozzám, és ingerülten magyarázta,
hogy azt terjesztem róla meg Lisáról, hogy rá akartak venni egy hármasra.
Teljesen felháborít, hogy Austin ilyeneket állít rólam,
mert én nem azért vagyok itt, hogy kibeszéljem a házasságuk részleteit.
Elmondta nekem, hogy a feleségével érdeklődnek bizonyos dolgok iránt,
és célozgatott erre-arra.
Tudjátok, mit?
Ha ők ilyen dolgokat akarnak csinálni, akkor hajrá, csinálják csak!
Én egy nyíltan biszex srác vagyok, én nem ítélkezem.
De házas férfiként ő ne flörtöljön velem! Már bocs!
Elég szar ez a helyzet.
Seannal nagyon jó barátok voltunk.
Az egyik legjobb barátomnak tartottam őt, áthívtam magunkhoz vacsorára,
együtt gyúrtunk, csináltam neki edzéstervet,
még a gyerekeimmel is játszott. A barátom volt.
De ha valaki, akit a barátomnak hittem,
képes így a szemembe hazudni valamiről,
arra egyszerűen harapok.
Egyes emberek olyan jól hazudnak, hogy a saját hazugságaikat is elhiszik,
és szerintem ő is egy ilyen ember.
Ha rólam pletykál, az engem nem zavar,
de ha a családomról is hazudozik, az nem frankó.
Az gáz.
Megpróbálom túltenni magam rajta,
de csak idő kérdése, és másról is elkezd majd pletykálni.
Seannál ez valamiféle minta.
Összebarátkozik valakivel, aztán összerúgja vele a port.
Tylerrel és Pollyval is ezt csinálta, és most velem is. Ennyi.
Azért akadt ki azon, hogy kérdőre vontam, mert nekem van igazam.
Ha így viselkedik velem az irodában, még szép, hogy elmondom az igazat.
Engem nem lehet megijeszteni. Austin eljátszotta a bizalmamat.
Én nem akarok mindenkivel hetyegni, mint egyesek.
Nekem ez nem jön be, ez nem az én világom.
Az én lelkiismeretem tiszta,
mert én tudom, mi az igazság.
INGATLANÜGYNÖKSÉG
- Sziasztok! - Szia!
- Tetszik ez a 90-es évekbeli szerelés. - Köszi!
- Éljen a 90-es évek! - Úgy nézel ki, mint…
Gwen Stefani?
- Avril Lavigne! - Avril, igen!
- Nagyon avriles. - Én vagyok a hasonmása.
Min ügyködtök, csajok?
- Én teperek, mint az őrült. - Tudom, figyeltelek.
Meg akarok csípni egy San Diego-i megbízást.
- Tudod, azt a 24 milliósat. - Aha.
De az eladó egy kissé bizalmatlan.
Nem szívesen dolgozik ügynökökkel.
Holnap elmegyek hozzá, és nyalizok neki egy kicsit,
hátha megkapom a megbízást.
De már hat hónapja próbálom megszerezni.
Nem szabad feladni.
Hosszú távon kell gondolkodni.
- Nekem nagyon jól ment a nyílt napom. - Igen?
Az eladók nagyon elégedettek. Plusz bejegyezték az Ocean Boulevardot.
Gratula, Polly!
- Köszönöm. - Kongasd meg a harangot!
Úgy érzem, meg kéne várnom vele Giót, mert együtt hoztuk össze.
Oké. Jól van.
- Mégse. Most megkongatom. - Polly eddigi legnagyobb üzlete!
A legnagyobb!
Oké! Jesszus!
Gratula, Polly! Ász vagy.
- Hogy vagy, szivi? - Mizu?
- Jól. - Dettó.
Most írt Hall. Munka után elmegyünk iszogatni egy kicsit.
Ott találkozunk. Megünnepeljük, hogy eladtam azt a házat.
Oké.
Nem csatlakozol?
Tudom, hogy most elég fura a légkör az irodában.
- Eléggé. - Szívesen látunk.
Megkértem Rose-t, hogy segítsen az egyik megbízásomnál,
és közben egész jól összebarátkoztunk.
És egy kicsit sajnálom is,
mert Jarvis dobta őt, és most egyedül van az irodában.
- Köszi a meghívást. - Ugyan már! A Five Crownsban leszünk.
Olyan, mint egy angol kocsma. Én tuti megiszok egy pint Guinnesst.
Micsodát?
- Hogy? Egy pint Guinnesst. - Mit iszol?
- Az micsoda? - A Guinness?
De az mennyi?
- Mármint a pint? - Aha. Az mennyi?
- Hát… - Mennyi…
Az egy mértékegység.
- Majd megmutatom. - Oké.
- Olyan klassz ez a hely! - Igen.
ÉTTEREM ÉS BÁR
Itt lesz az asztaluk.
- Remek, köszönjük! - Szívesen!
Imádom ezt a helyet! Mintha csak otthon lennék.
Helló, csajok!
- Szia, drága! - Mizu?
- Hogy vagy? - Jól. És te?
Remekül!
Mondtam Pollynak, hogy igyunk egyet, de mit keres itt Rose?
Még soha egy asztalnál sem ültem vele, de mindent el kell kezdeni valahol.
Milyen italt hozhatok?
- Én egy pint Guinnesst kérek. - Rendben.
Milyen itt a cabernet?
- Az Inglenook? Isteni! - Aha.
- Oké. - Én jeges teát kérek.
- Jeges teát? - Igen, köszönöm.
Az ingatlanozás előtt belevágtam egy sommelier-tanfolyamba.
Komolyan?
De nem volt benne olyan nagy pénz.
Szerintem én nem lennék jó sommelier. Úgy nem ihatnék.
Túl sokat kell dumálni. Az nem buli.
- Aha. - Meg ki kell köpni a bort.
„Ez egy nagyszerű bor.
Én is iszok egy pohárral, és maga is iszik egy pohárral.
Én iszok, maga fizet. Nagyszerű lesz!”
- Köszönöm. - Egészségére!
Jesszus, milyen sötét!
Ez a beszéd! Ennyi egy pint.
Bizony.
- Köszönöm! - Egészségére!
Egy hete még úgy volt, hogy Tylerrel elmentek Nashville-be.
- Hát, igen… - Mi történt?
Tyler elhívott magával Nashville-be, és igent mondtam neki.
Aztán egy nappal azután, hogy elhívott, rám csörgött,
hogy mégse megyünk sehová,
mert közbejött neki egy bemutató a Montage-on.
Egy napra rá megint hívott, hogy: „Akarsz jönni?”
Mondom: „Mi van? Miről beszélsz?”
Fura.
„Döntsd már el, hogy megyünk-e, vagy sem,
mert intéznem kell a gyerekeket!”
Aztán az indulás előtti napon néma csend,
szóval ráírtam, hogy: „Akkor a legutóbbi beszélgetésünk alapján,
meg hogy azóta se kerestél,
már fölösleges csomagolnom, ugye?”
Erre ő: „Ha még mindig akarsz jönni, akkor jöhetsz.”
- Mi van? - Igen.
Jesszus!
Ilyen hülyeségekre én nem érek rá.
Ezt tapasztalatból mondom, mert egyszer már én is elváltam,
hogy ilyenkor bőven van mit kiheverni,
mielőtt belevágunk egy új párkapcsolatba.
Nekem is volt mit kihevernem a válásom után.
- Egyértelmű. - Dettó.
Egy frissen elvált ember számára tök jó beleugrani egy új párkapcsolatba,
de a másik fél ilyenkor áldozattá válik.
Úgy van.
- Nem akarok Tyler áldozatává válni. - Ő csak vigaszkapcsolatot keres.
- Jogos. - De most nem?
Szóval inkább elmentem Vegasba.
Melyik hotelban szálltál meg?
- A Wynnben. - Te jó ég!
- Az jó hely. - És kivel?
Láttam, hogy betaggeltél egy pasit.
- Igen. - Na és ki ő? A pasid?
- A múlt hétvége után szerintem az. - Tényleg?
- Nem akartam… - Mármint…
- Melyikőtök kérdezte meg, hogy… - Ebben a korban már nem kérdezősködünk.
- Nem! - Csak csináljuk.
De csak megbeszéltétek, hogy másokkal is…
- Összejárunk-e? - Aha.
Igen, beszéltünk róla. Csak egyetlen apró probléma van.
Londonba fog költözni.
Londonba megy? Akkor távkapcsolat lesz? Mivel foglalkozik?
Ő a TikTok globális marketingigazgatója.
- Igen. - Az elég komoly.
Nagyon sikeres. És nagyon alfa.
Remek fickó. Majd meglátjuk.
INGATLANÜGYNÖKSÉG
Összeöltöztünk.
Fari. Péntek van. Laza péntek.
- Lemásolhatom neked, ha szeretnéd. - Oké.
- Hali! - Sziasztok!
Sziasztok!
Oké, beszélgessünk a munkáról, srácok!
Helyes!
Dumáljunk a melóról! De most itt beszélgessünk a fotel helyett!
Essünk neki!
Meséljetek! Ki min dolgozik most?
Jarvis, kezdd te!
Én mostanában inkább vevőket képviselek.
Befektetési célú ingatlanokat keresek.
Személyes érdekem is fűződik ehhez, mert egy befektetési portfólión dolgozom,
szóval most erre összpontosítok.
Azért foglalkozik most vevőkkel, mert nem tud megbízásokat szerezni.
Oké. Várom a fejleményeket.
Sean?
Nekem most a városban van egy megbízásom.
Az eladó megengedi, hogy egy évre kiadjam a házát,
addig is keresek rá vevőt, és meghatározzuk az árát.
Gyönyörű ház.
Tartozik hozzá egy szőlészet, meg egy olyan borcsináló izé is.
- Havi 50-60 ezerért fogjuk kiadni. - Havi 50 ezer kevés érte.
A házat vettük alapul, ami 420 négyzetméter.
- Csak? - Senki sem fog kijárni…
Nekem azt mondtad, hogy egy nagy házról van szó.
Mert az is.
- Az neked nagy? - Láttad a képeket.
Csak 420 négyzetméteres? Jóval nagyobbnak hittem.
Még az árát is meg kéne határozni.
- 25 millió. - Az eladó szerint többet is ér.
Igen.
Oké. Rose?
Három megbízásom van Inglewoodban, mind letétes.
- Az egyiket tegnap adtam el. - Ne tapsoljatok!
- Ne már! - Hadd tapsoljuk már meg!
- Összesen 1,6 millió. - Összesen?
- A három együtt? - Igen.
Ez megér egy harangot.
- Ujjtaps! - Várjatok!
Mennyi nyolcszor három?
- Huszonnégy. - Nyolcszor… Nem, az 2,4 millió.
Oké, jogos. Ha akarod, megkongathatod a harangot.
Felőlem akár az összes házat eladhatja Newport Beachen,
sőt akár Inglewoodban is.
Nem érdekel, mit csinál, csak engem hagyjon ki belőle!
Még sose láttam, hogy megkongatják.
Inglewood!
Ez egy 840 000-es inglewoodos kongatás volt.
A tízmilliós Corona del Mar-os már jobb lesz.
Azt majd két kézzel…
Nekem is nagy híreim vannak.
A múlt héten eladtuk az Ocean Boulevard-i házat 7 925 000-ért.
- Már megkongattam a harangot, de… - Szép munka, srácok.
És ugyanattól a kivitelezőtől kaptam egy új megbízást a Dover Shores-on.
7 495 000.
Ha valaki szerez rá vevőt, felajánlok neki 4%-ot,
de éppen emiatt fel akarják emelni az árát
7 495 000-ről 8 250 000-re.
Szerintem az eleve nem ér még 7,5 milliót se,
de most még 8 fölé is emelik?
Szerintem ez rossz ötlet.
- Túlárazzák. - Nagyon.
- Igen. - Borzalmas ötlet.
- Igen. - Főleg ezen a piacon. De várom a híreket!
Végezetül szeretnék mindenkit arra kérni,
hogy a munkára koncentráljatok,
és ne hagyjátok, hogy a magánéletetek a munka útjába álljon!
Néha a fülembe jut pár érdekes dolog.
Ha ezek a dolgok hatással lesznek az irodai életre,
kénytelen leszek közbelépni.
Szóval arra kérlek titeket, hogy koncentráljatok a munkára,
és hogy a magánéletetek ne legyen hatással az itteni légkörre
és mások munkájára.
Látom, hogy Austin nincs itt, de vele is beszélni fogok.
Folytassuk a munkát!
INGATLANÜGYNÖKSÉG
- Sziasztok! - Szia! De gyönyörű vagy!
Örülök, hogy látlak titeket. Rég nem találkoztunk.
- Ezer éve. Jól, köszi. - Hogy vagy?
- Ez a kedvenc házam. Te jó ég! - Ugyan, ne túlozz!
Erről a házról áradozok mindenkinek már hét éve.
- Amióta találkoztunk? - Mikor még házaltam.
- Aha. - A 15 centis magas sarkúmban.
- Emlékszem. - Atyaég! Milyen régen volt már!
Azóta tartom a kapcsolatot Donnal és Mayrával,
és várom, hogy mikor akarják eladni végre a házukat.
Ez a kedvenc házam egész Laguna Beachen. Sose láttam még ehhez foghatót.
Egy igazi mestermű.
Változott valami? Valahogy más… Festettetek, vagy ilyesmi?
- Sok minden változott. - Oké.
Megpróbáltuk elhozni Olaszországot Laguna Beachre.
5 HÁLÓ - 7 FÜRDŐ - 607 NÉGYZETMÉTER
ÁR: NINCS MEGHATÁROZVA
Hat éven át utazgattunk Európába, és hoztuk haza a különféle holmikat.
Ha azt akarod, hogy eladjam ezt a házat,
nagyon jó árat kell mondanod rá.
Már agyalok rajta.
- Nézzünk szét! - Oké.
A La Cornue-t Franciaországból hoztuk.
A Dalle de Bourgogne kövek több száz évesek.
- Nagyjából 300 évesek, ugye? - Igen, legalább 300 évesek.
A kandallót egy Párizstól északra lévő helyről hoztam.
Körülbelül 400 éves.
Úgy emlékszem, hogy a fő hálószobából eszméletlen a kilátás.
- Az is. - Igen?
Te jó ég! Nem semmi!
Na, mit szólsz?
Eladva!
- Te jó ég! - Innen látszik csak igazán a ház.
Elhívtam egy kollégámat, Tylert. Azt hiszem, már ismeritek…
Igen, őt és az apját is ismerem.
A helyiek ismerik egymást. Szeretném kikérni a véleményét az árról…
Oké.
…mert annyira el vagyok ájulva a háztól,
hogy szerintem túl magas árat mondanék rá.
- Kit látnak szemeim? Ezer éve! - Üdv!
Donnie, Tyler.
- Mayra, Don jobbik fele. - Szia! Nagyon örülök.
Tudod, mit? Te már jól ismered a házat.
Így igaz.
- Vezesd csak körbe Tylert! - Rendben, oké.
- Köszönjük. - Jó szórakozást!
- Na, tetszik? - Őrület!
- Zseniálisak ezek a boltívek! - Igen.
A fő hálószobából két terasz is nyílik.
Hat vagy hét kandalló van a házban.
És a legjobbat még nem is láttad.
Várj! Mi van? Hol vagyunk?
Olaszországban.
- Mekkora a telek? - 830 négyzetméteres.
- Nagyjából. - Oké.
Azokat a cserepeket Olaszországból importálták, és 300 évesek.
A stukkó ugyanaz,
mint amit a Colosseum felújításához is használtak.
Ez komoly?
Szóval az értéke felbecsülhetetlen.
Az egész telket szőlő veszi körül.
Van itt fügefa, gránátalmafa, datolyaszilvafa…
- Citrom. - …narancs, citrom.
Ez nagyobb, mint gondoltam.
- Ezt a nők szokták mondani. - Így igaz.
Gyönyörű ez a ház, Hall.
Szóval, mit gondolsz?
Ha olyan csillagászati árat akarsz belőni,
ami nem teljesen irreális…
Szerintem van olyan vevő, aki fizetne érte…
30 millió dollárt.
Mi…
Szerintem Tyler egy kicsit túlértékelte, de nem vitatkozom vele.
Miért, szerinted?
- Szerintem Don is ennyire gondolt. - Igen.
És nem értem, hogy miért nem kettessel kezdődik.
Ha a négyzetméterárat nézem, meg hogy más házakat mennyiért adtam el,
én úgy 17 és 20 millió közé tenném az árát.
Úgy gyorsan el lehetne adni.
- Bizony. - De többet is ér.
- Még sose láttam ilyen házat. - Igen.
- Bámulatos. - Köszönöm.
- Kitartó voltál. Hét év. - Hét év.
- Igen. - Bizony.
- És megcsináltad. - Majd meglátjuk.
Izgatott vagyok. Ez a kedvenc házam a környéken.
Szurkolok neked.
Na és milyen volt Nashville-ben?
- Jó volt. Gyorsan elrepült. - Igen? Jó volt?
Rövid volt.
- Bulis. - Oké.
- És milyen volt Vegasban? - Nagyon jó.
Mi van?
- Miért húztad fel a szemöldököd? - Nem húztam fel.
Mondtam, hogy jó volt, te meg…
- Szeretnél kérdezni valamit? - Nem.
- Akkor mondani? - Azt sem.
Azért mentem, mert lefújtad Nashville-t.
Pipa voltam, hogy elmentél Nashville-be, azok után, hogy engem is elhívtál,
aztán meg kvázi visszavontad.
- Nem vontam vissza. - Célozgattál rá.
Azt mondtam: „Nem akarok menni, de mégis megyek.”
- „Nyugodtan gyere!” - „Nyugodtan gyere!”
Azt mondtad, ha én nem akarok menni, akkor te se,
ezért mondtam, hogy bár nincs kedvem, de mehetünk.
Barátok vagyunk. Simán mondhattad volna azt, hogy:
„Figyu! Ne gyere!”
Nem is jelentkeztél volna, ha én nem írok rád.
- Beszéltünk telefonon. - Erre te: „Ha akarsz, gyere!”
Azt mondtam: „Ha akarsz, gyere, de én is csak egy napra megyek.”
Ez csak köntörfalazás.
Sima mellébeszélés. Azt jelenti: „Nem akarom, hogy gyere.”
Mi lett volna, hogy ha rád se írok?
Ha izgatottan várom az utat, meg hogy reggel 5-kor értem gyere?
Hát, nem mondtam le a repjegyedet.
Ez annyira taktikus duma!
Nem az. Nem akarok erről többet beszélni.
- Úgy érzem… - Igazam van, vagy tévedek?
Tyler inkább szőnyeg alá söpörné az egészet.
Nem akarja megbeszélni, csak meg akarja úszni a konfrontációt.
Nem. Ezt nem hagyom neki.
Nekem nem fekszik ez a lagymatag hozzáállás.
Ha engem elhívnak valahova,
úgy hívjanak el, hogy: „Nem akarok nélküled menni.”
Pontosan erről beszéltem, hogy…
- Az érmének… - Nem vagy következetes…
Te sem vagy éppen következetes.
- Ez nem igaz. - De az.
Nem akarom, hogy megromoljon a kapcsolatunk,
és addig erőltetni a dolgot, amíg teljesen rá nem megy a barátságunk.
Pontosan erről beszéltem Polly buliján, hogy ne nyisd ki Pandóra szelencéjét,
- mégis kinyitottad. - Én nyitottam ki?
Zavar, hogy azért feszegeti a témát, mert ő már továbblépett.
Tudom, hogy amíg én Nashville-ben voltam, ő Vegasban volt valaki mással.
Valaki, aki egyszerre két lovat akar megülni,
az ne akarjon engem számonkérni!
Már a legelején megmondtam, mielőtt belevágtunk ebbe az egészbe…
- De Hall… - …hogy ez nehéz lesz.
És hogy nem akarom, hogy rajtam csattanjon az ostor.
Talán velünk van a baj.
Hiába erőltetjük, egyszerűen nem ugyanazt akarjuk.
Ennyi.
Ha a döntés az én kezemben van, akkor…
Ennyi. Végeztem.
A feliratot fordította: Vécsey Ádám